
Скупштина општине Врбас 

Општинска изборна комисија општине Врбас
Број: 
Дана: 07.10.2026. године
Врбас 

З  А  П  И  С  Н  И  К

Са седме седнице Општинске изборне комисије општине Врбас, одржане дана 09. октобра  2026. године у Општинској управи општине Врбас, Врбас, Маршала Тита број 89, у Малој сали на 1. спрату, са почетком у 12,30 часова.

Седници су присуствовали: Жељко Лаиновић, председник Комисије, Вукашин Радевић, члан, Милка Ковачевић, члан, Јелена Милановић, заменик члана, Петар Костић, члан, Маја Мићуновић, заменик члана, Валентина Продановић, члан, Игор Цицмил, члан, Силвана Балетић, заменик члана, Александар Крунић, члан, Вукашин Вујичић, заменик члана, Лидија Зарубица, члан у проширеном саставу, Горан Николаш, заменик члана у проширеном саставу, Дејан Обренов, заменик члана у проширеном саставу, Љубо Ковач, заменик члана у проширеном саставу, Јожеф Панковић заменик члана у проширеном саставу, Рајко Милатовић, члан у проширеном саставу, Венеса Дејановић, члан у проширеном саставу и Ивана Вулета заменик секретара Комисије.   
Седници нису присуствовали из оправданих разлога:  Митар Јововић, заменик председника Комисије, Далиборка Миловић, заменик члана, Марио Мажар, заменик члана, Мирослав Ковач, члан у проширеном саставу, Јелена Драговић, члан у проширеном саставу, Ласло Ренчар, члан у проширеном саставу, Жељко Вулић, члан у проширеном саставу, Радомир Јоцовић, заменик члана у проширеном саставу, Јоца Јовановић, заменик члана у проширеном саставу и Тијана Вуковић, секретар Комисије . 
Председник Комисије је позвао чланове Комисије на дискусију поводом предложеног дневног реда. Како се нико није јавио за реч, ставио је предлог дневног реда на гласање. Комисија је једногласно усвојила 

Д Н Е В Н И   Р Е Д

1. Усвајање записник са 6. седнице Општинске изборне комисије општине Врбас одржане дана 07.10.2026. године,
2. Предлог решења о именовању заменика члана Општинске изборне комисије општине Врбас у проширеном саставу – Европска Србија

3. Питања и предлози

Прва тачка дневног реда

Председник Комисије мр Жељко Лаиновић је отворио дискусију по првој тачки Дневног реда, како није било заинтересованих за дискусију, у дискусији су учествовали Валентина Продановић, члан у сталном саставу, Александар Крунић, члан у сталном саставу, Вукашин Вујичић, заменик члана у сталном саставу, Дејан Обренов, заменик члана у проширеном саставу, Валентина Продановић је навела да у претходним записницима није унето све о чему се разговарало на седницама Комисије, као ни битни закључци који су на истим донети, дискусији су се прикључили и Александар Крунић, Дејан Обренов и Вукашин Вујичић који су навели да су и раније захтевали да се достави извештај о приступачности бирачких места и да је то требало бити достављено пре доношења одлуке о бирачким местима, Ивана Вулета, заменик секретара је упознала чланове Комисије да им је путем мејла послата exel табела са описом сваког бирачког места, на шта су наведени чланови негодовали да им није достављен Извештај о приступачности бирачких места и да име је exel табела достављена пола сата пре седнице. Након тога  Комисија је усвојила записник са 6. седнице Општинске изборне комисије /9-„ЗА“ и 4 – „ПРОТИВ“/
Друга тачка дневног реда
Председник Комисије мр Жељко Лаиновић је отворио дискусију по другој тачки Дневног реда, Ивана Вулета заменик секретарa Комисије је образложила ову тачку дневног реда. Комисија је приступила гласању и  усвојила /13-„ЗА“/ :
Р Е Ш Е Њ Е 

о именовању  заменика члана Општинске изборне комисије општине Врбас у проширеном саставу

1. У проширени састав Општинске изборне комисије општине Врбас, на предлог Коалиције ЕВРОПСКА СРБИЈА подносиоца изборне листе „ ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ)“, именује се:

· Ђорђе Пиварски за заменика члана

Трећа тачка дневног реда
Александар Крунић је поставио питање када могу добити Извештај о приступачности за инвалидна лица, Ивана Вулета је изјавила да у поступку решавања и да ћемо Комисију у скоријем временском периоду обавестити о предузетим активностима.

Како није било питања и предлога седница је завршена у 10.25 часова.

  За тачност,                                                                              Председник  Комисије
Јелена Ђурковић

                                              мр Жељко Лаиновић
